
VABILO
Spoštovani člani Šaleškega muzejskega in zgodovinskega društva,
lepo povabljeni, da se nam v petek, 23. oktobra 2026, pridružite na društvenem izletu v Laško.
Pot nas bo ob krajšem vodenem sprehodu z dr. Aleksandro Gačić Belej od železniške postaje do središča mesta najprej vodila v laško pivovarno (PLU), kjer se bomo srečali z Zgodbo piva in okusi tradicije. Ogled z degustacijo traja približno uro in pol.
Sledil bo ogled Muzeja Laško. Stalna razstava Laško – potovanje skozi čas razkriva zgodovino kraja od pradavnine do današnjih dni, razstava Pivovarstvo in zdraviliški turizem odstira dolgoletno tradicijo pivovarstva in zdravilnih vrelcev v Laškem in Rimskih Toplicah, muzejska postavitev Geologija okolice Laškega pa bogato naravno dediščino.

Na pot se bomo podali z vlakom, ki krene iz Velenja ob 7:34 in prispe v Laško ob 8:35, povratek v Velenje je predviden med 15.00 in 16.00.
Vstopnina za ogled pivovarne znaša 15,00 evrov (vključena je degustacija), v Muzeju Laško pa 3,00.

Prosim za čimprejšnje prijave na društveni elektronski naslov drustvosmzd@gmail.com ali na telefonsko številko 041 670 509 (tajnica Mateja Medved).
Zadnji rok prijave je 20. 10. 2026.
Veselim se druženja z vami! 		
Damijan Kljajič,
predsednik ŠMZD

Ob tej priložnosti vas obveščamo:
· spletno stran društva z vsemi informacijami najdete na spletni povezavi www.muzej-velenje.si/smzd

